Jättimalikka

Jättimalikka (Aspropaxillus giganteus, syn. Leucopaxillus giganteus) on aluksi navallinen ja vanhemmiten laakean suppilomainen valkoinen tai säämiskänvärinen malikkalaji. Heltat ovat erittäin tiheät ja valkoiset tai kermanväriset. Jalka on valkoinen ja muuttuu kosketettaessa kellanruskeaksi. Laji on jo usein nuorena toukkainen. Malto on valkoista. Sieni tuoksuu karvasmanteliöljyltä ja on syötävä. Sieni tulee kuitenkin keittää koska se voi raakana aiheuttaa pahoinvointia. Se esiintyy suurina noidankehinä valoisissa lehtimetsissä, puistoissa ja hakamailla. Se on Etelä-Suomessa harvinainen.

Lähteet 

Tricholomatineae
Suomalaiset ruokasienet